ਸਿਰਲੇਖ: ਦਿੱਲੀ ਦੰਗੇ: 'ਜ਼ਿੰਦਗੀ ਭਰ ਦੀ ਕਮਾਈ ਨਾਲ ਮੈਂ ਇੱਕ ਘਰ ਬਣਾਇਆ ਸੀ ਉਹ ਵੀ ਸਾੜ ਦਿੱਤਾ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸ਼ੁਰੂਆਤ ਵਿੱਚ ਲੱਖਾਂ ਹੋਰ ਗਰੀਬ ਪਰਵਾਸੀਆਂ ਵਾਂਗ ਹੀ ਉਹ ਵੀ ਵਿਸ਼ਾਲ ਰਾਜਧਾਨੀ ਦੇ ਬਾਹਰਵਾਰ ਟੁੱਟੀ ਫੁੱਟੀ ਝੌਂਪੜੀ ਵਿੱਚ ਰਹਿੰਦੇ ਸਨ। 

ਜਿਲਦਸਾਜ਼ੀ ਦੀ ਇੱਕ ਦੁਕਾਨ 'ਤੇ ਕੰਮ ਕੀਤਾ। ਬਾਅਦ ਵਿੱਚ ਉਹ ਉੱਤਰ-ਪੂਰਬੀ ਦਿੱਲੀ ਦੇ ਖਜੂਰੀ ਖਾਸ ਵਿੱਚ ਵਸ ਗਏ। 

ਖਜੂਰੀਖ਼ਾਸ ਦੀ ਸਾਖਰਤਾ ਦਰ ਰਾਸ਼ਟਰੀ ਔਸਤ ਨਾਲੋਂ ਘੱਟ ਹੈ। ਸਫ਼ਾਈ ਦਾ ਹਾਲ ਬੁਰਾ ਹੈ।

ਜਦੋਂ ਜਿਲਦਸਾਜ਼ੀ ਦੀ ਦੁਕਾਨ ਬੰਦ ਹੋ ਗਈ ਤਾਂ ਮੁਨਾਜ਼ਿਰ ਨੇ ਆਪਣਾ ਕੋਈ ਕੰਮ ਸ਼ੁਰੂ ਕਰਨ ਦਾ ਫੈਸਲਾ ਕੀਤਾ। 

ਉਸਨੇ ਇੱਕ ਰੇਹੜੀ 'ਤੇ ਘਰੇ ਬਣਾਈ ਹੋਈ ਬਿਰਿਆਨੀ ਵੇਚਣੀ ਸ਼ੁਰੂ ਕੀਤੀ। ਕਾਰੋਬਾਰ ਵਧਣ ਲੱਗਿਆ। 

ਇਹ ਵੀ ਪੜ੍ਹੋ:

ਉਹ ਦੱਸਦੇ ਹਨ, "ਮੈਂ ਮਸ਼ਹੂਰ ਹੋ ਗਿਆ ਸੀ, ਇੱਥੇ ਹਰ ਕੋਈ ਮੇਰੇ ਬਣਾਏ ਭੋਜਨ ਨੂੰ ਪਸੰਦ ਕਰਦਾ ਸੀ।" ਉਹ 15 ਕਿਲੋ ਬਿਰਿਆਨੀ ਬਣਾ ਕੇ 900 ਰੁਪਏ ਤੱਕ ਕਮਾ ਲੈਂਦੇ ਸਨ। ਸਭ ਕੁਝ ਠੀਕ ਚੱਲ ਰਿਹਾ ਸੀ।"

ਤਿੰਨ ਕੁ ਸਾਲ ਪਹਿਲਾਂ ਮੁਨਾਜ਼ਿਰ ਅਤੇ ਉਨ੍ਹਾਂ ਦੇ ਭਰਾ ਨੇ ਆਪਣੀ ਬਚਤ ਨਾਲ 25 ਕੁ ਲੱਖ ਰੁਪਏ ਜੋੜੇ ਅਤੇ ਇੱਕ ਤੰਗ ਜਿਹੀ ਗਲੀ ਵਿੱਚ ਦੋ ਮੰਜ਼ਿਲਾ ਘਰ ਖਰੀਦ ਲਿਆ। ਉਨ੍ਹਾਂ ਦਾ ਭਰਾ ਵੀ ਦਿੱਲੀ ਵਿੱਚ ਡਰਾਈਵਰ ਹੈ।

ਵੀਡੀਓ: ਦਿੱਲੀ ਹਿੰਸਾ ਵਿੱਚ ਬੀਬੀਸੀ ਪੱਤਰਕਾਰ ਦੇ 5 ਖ਼ੌਫਨਾਕ ਘੰਟੇ

ਹਰੇਕ ਮੰਜ਼ਿਲ 'ਤੇ ਦੋ ਛੋਟੇ, ਬਿਨਾਂ ਖਿੜਕੀਆਂ ਵਾਲੇ ਕਮਰੇ ਅਤੇ ਇੱਕ ਛੋਟਾ ਜਿਹਾ ਰਸੋਈ ਘਰ ਅਤੇ ਗੁਸਲਖ਼ਾਨਾ ਸੀ। ਇਹ ਦੋ ਪਰਿਵਾਰਾਂ ਲਈ ਬਹੁਤ ਛੋਟਾ ਜਰੂਰ ਸੀ ਪਰ ਇਹ ਇੱਕ ਘਰ ਸੀ। 

ਉਨ੍ਹਾਂ ਨੇ ਦਿੱਲੀ ਦੀ ਹੁੰਮਸ ਭਰੀ ਗਰਮੀ ਵਿੱਚ ਆਪਣੇ ਪਰਿਵਾਰਾਂ ਨੂੰ ਆਰਾਮ ਦੇਣ ਲਈ ਇੱਕ ਏਅਰ-ਕੰਡੀਸ਼ਨਰ ਵੀ ਲਾ ਲਿਆ ਸੀ।

ਮੁਨਾਜ਼ਿਰ ਦੱਸਦੇ ਹਨ, "ਇਹ ਇੱਕ ਆਲ੍ਹਣਾ ਸੀ ਜੋ ਮੈਂ ਆਪਣੀ ਪਤਨੀ ਅਤੇ ਆਪਣੇ ਛੇ ਬੱਚਿਆਂ ਲਈ ਜ਼ਿੰਦਗੀ ਭਰ ਕੀਤੇ ਸੰਘਰਸ਼ ਤੋਂ ਬਾਅਦ ਬਣਾਇਆ ਸੀ।"

"ਇਹ ਇਕਲੌਤੀ ਚੀਜ਼ ਸੀ ਜੋ ਮੈਂ ਜ਼ਿੰਦਗੀ ਵਿੱਚ ਚਾਹੁੰਦਾ ਸੀ। ਇਹ ਮੇਰਾ ਇੱਕੋ ਇੱਕ ਸੁਪਨਾ ਸੀ। ਜੋ ਪੂਰਾ ਹੋਇਆ ਸੀ।"

ਮੁਨਾਜ਼ਿਰ ਦੇ ਘਰ ਨਕਾਬਪੋਸ਼ ਅਤੇ ਹੈਲਮਟ ਪਾ ਕੇ ਆਏ ਗੁੰਡਿਆਂ ਨੇ ਲੁੱਟ ਮਾਰ ਕੀਤੀ ਅਤੇ ਅੱਗ ਲਗਾ ਦਿੱਤੀ। 

ਬਾਅਦ ਵਿੱਚ ਉਹ ਗੁਆਂਢੀ ਵੀ ਹਜੂਮ ਵਿੱਚ ਹੀ ਗਾਇਬ ਹੋ ਗਏ। ਮੁਨਾਜ਼ਿਰ ਦਾ ਸੁਪਨਾ ਪਿਛਲੇ ਹਫ਼ਤੇ ਮੰਗਲਵਾਰ ਨੂੰ ਦਿਨ ਦਿਹਾੜੇ ਅੱਗ ਦੀਆਂ ਲਪਟਾਂ ਵਿੱਚ ਖਤਮ ਹੋ ਗਿਆ।

ਮੁਨਾਜ਼ਿਰ ਮੁਤਾਬਕ, ''ਉਹ ਲਾਠੀਆਂ, ਹਾਕੀਆਂ, ਪੱਥਰਾਂ ਅਤੇ ਪੈਟਰੋਲ ਨਾਲ ਭਰੀਆਂ ਹੋਈਆਂ ਬੋਤਲਾਂ ਨਾਲ ਲੈਸ ਹੋ ਕੇ ਆਏ ਸਨ। 'ਜੈ ਸ਼੍ਰੀ ਰਾਮ' ਅਤੇ 'ਭਗਵਾਨ ਰਾਮ ਦੀ ਵਿਜੈ' ਦੇ ਨਾਅਰੇ ਲਾ ਰਹੇ ਸਨ।'' 

ਮੁਹੰਮਦ ਮੁਨਾਜ਼ਿਰ ਆਪਣੇ ਸੜ ਚੁੱਕੇ ਘਰ ਵਿੱਚ ਆਪਣੇ ਪੁੱਤਰ ਨਾਲ

ਹਿੰਸਾ ਨੂੰ ਵਿਵਾਦਿਤ ਸੀਏਏ ਕਾਰਨ ਹੋਈਆਂ ਝੜਪਾਂ ਵਿੱਚ ਉਕਸਾਇਆ ਗਿਆ। ਇੱਥੇ ਕੋਈ ਮੌਤ ਨਹੀਂ ਹੋਈ। ਪਰ ਉੱਤਰ-ਪੂਰਬੀ ਦਿੱਲੀ ਵਿੱਚ ਲੱਗੀ ਇਸ ਤਿੰਨ ਦਿਨਾਂ ਦੀ ਅੱਗ ਅਤੇ ਕਹਿਰ ਦੇ ਨਤੀਜੇ ਵਜੋਂ 40 ਤੋਂ ਵੱਧ ਜਾਨਾਂ ਚਲੀਆਂ ਗਈਆਂ, ਸੈਂਕੜੇ ਜ਼ਖ਼ਮੀ ਹੋ ਗਏ ਅਤੇ ਬਹੁਤ ਸਾਰੇ ਲਾਪਤਾ ਹਨ। 

ਕਰੋੜਾਂ ਰੁਪਏ ਦੀ ਜਾਇਦਾਦ ਸੁਆਹ ਹੋ ਚੁੱਕੀ ਹੈ। ਇਸ ਗੱਲ ਦੇ ਬਹੁਤ...